PolyAgent/wiki_georgian_en_parallel_20231101 huggingface dataset:
ქრომატინი

ქრომატინი — ქრომოსომის ნივთიერება, დნმს, რნმს და ცილების კომპლექსი. ქრომატინი იმყოფება ეუკარიოტი უჯრედის ბირთვის შიგნით და შედის ნუკლეოტიდის შემადგენლობაში პრკარეოტში.
სწორედ ქრომატინში ხდება გენეტიკური ინფორმაციის რეალიზაცია, დნმ-ს რეპლიკაცია და რეპარაცია.
იხილეთ აგრეთვე
ჰეტეროქრომინი
ცილა
სქოლიო
მოლეკულური ბიოლოგია
ქრომოსომები
ცილები
კაიო-გილერმო

კაიო-გილერმო — კუნძული ატლანტის ოკეანეში. ფართობი 15 კმ². მდებარეობს კუბის ჩრდილოეთ სანაპიროსთან. შედის სიეგო-დე-ავილის პროვინციაში. წარმოადგენს პოპულარულ ტურისტულ ცენტრს. დაკავშირებულია ახლო მდებარე კუნძულ კაიო-კოკოსთან. კეთილმოწყობილია სანაპირო, რომელიც მიჩნეულია ქვეყნის ერთ-ერთ საუკეთესო პლაჟად. ბევრია მარჯნის რიფები.
განვითარებულია დაივინგი. კაიო-გილერმოს სამხრეთ ნაწილში არის მანგროვიანი ტყეები. კუნძულიდან დაახლოებით 40 კილომეტრში მდებარეობს საერთაშორისო მნიშვნელობის ხარდინეს-დელ-რეის აეროპორტი.
იხილეთ აგრეთვე
კაიო-კოკო
რესურსები ინტერნეტში
კაიო-გილერმო
კუბის კუნძულები
Pheidologeton yanoi

Pheidologeton yanoi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pheidologeton-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
სტეფანე ხირსელი

სტეფანე ხირსელი, სტეფანე ქიზიყელი — VI საუკუნის შუა წლებში ხირსაში (ქიზიყი) მოღვაწე ერთ-ერთი ათცამეტი ასურელი მამათაგანი, წმინდანი (ხს. დღე ). დააარსა ხირსის მონასტერი, დასაფლავებულია იქვე.
ცხოვრება
სტეფანე ხირსელის ცხოვრების ამსახველმა წერილობითმა წყაროებმა ჩვენამდე ვერ მოაღწია. გადმოცემით ცნობილია რომ ის იოანე ზედაზნელის მოწაფე იყო და სამოღვაწეოდ მან შეარჩია ცივ-გომბორის ქედზე მცირე ფერდი, რომელიც იმ დროს უსიერი ტყით იყო დაფარული.
წმინდა სტეფანემ „აღაშენა სამყოფელი თჳსი ხირსის სოფლის მოახლო, სახელსა ზედა წმ. სტეფანესა“. თუმცა ცალკეული მაგალითები ხირსის სასწაულმოქმედი ცხოვრებისა აღარ არსებობს, უდავოა, რომ მან „ურიცხუნი ძალნი და ნიშნი აღასრულნა ქვეყანასა ზედა, ვინათგან მრავალ არიან სასწაულნი“ ქმნილნი ასურელ მამათ მიერ. „შემდეგ მრავალს მიუღუაწებია ქვემო კახეთს“, ნეტარი მამა მშვიდობით აღესრულა. მის მიერ აშენებულ მონასტერში „დაიდვა წმინდა გვამი მისი სავსე სასწაულებითა და ნიშებითა“.
ხსენების დღე
საქართველოს მართლმადიდებელი ეკლესია წმინდა სტეფანეს ხსენების დღეს 9 იანვარს [ძვ. სტ. 27 დეკემბერი] აღნიშნავს.
ლიტერატურა
ვახუშტი, „აღწერა სამეფოსა საქართველოსა“, წგნ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973
ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 161
ბოცო ჯაყელი

ბოცო ჯაყელი — სამხრეთ საქართველოს წარჩინებული ფეოდალი XII საუკუნის 80-იან წლებში. თამარ მეფემ (1184-1213) მას სამცხის ერისთავისა და სპასალარის ხელი უწყალობა. ჯაყელი სამხრეთ-დასავლეთ საქართველოს ერთ-ერთი მონაპირე ერისთავი იყო. გუზან აბულასანისძე ტაოელთან ერთად მან უკუაქცია კარნუ-ქალაქიდან და შამიდან (სირია) შემოჭრილი თურქები. 80-იან წლებში ჯაყელი მიემხრო თამარ მეფის პირველი ქმრის გიორგი რუსის (იური ანდრიას ძის) გასამეფებლად აჯანყებულ დასავლეთ საქართველოს ფეოდალებს, რის გამოც თამარმა ჩამოართვა სამცხის ერისთავობა და სპასალარობა, აგრეთვე ჯაყის ციხე. ამის შემდეგ როგორც ჯაყელები (ე. ი. სამცხის ციხის ჯაყის მემამულეები), ისე სამცხის ერისთავები და სპასალარები ხდებიან ციხისჯვრელები, ბოცოს შთამომავლობა ამიერიდან იწოდება ბოცოსძეებად.
ლიტერატურა
ბოცო
ერისთავები
ქართველი მეამბოხეები
ივანე ხაბელაშვილი

ივანე ხაბელაშვილი
ივანე 'ვაკო' ხაბელაშვილი (დ. 4 სექტემბერი, 1993, თბილისი) — ქართველი ფეხბურთელი, რუსთავის „მეტალურგის“ ნახევარმცველი.
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1993
ქართველი ფეხბურთელები
რუსთავის მეტალურგის ფეხბურთელები
დაბადებული 4 სექტემბერი
Canadian Albums Chart

Canadian Albums Chart
The Canadian Album Charts also known as Canadian Billboard is the official album sales chart in Canada. It is compiled weekly (every Monday) by U.S.-based music sales tracking company Luminate, and published every Tuesday by Billboard.
References
• PM (magazine)
• The Record (magazine)
External links
Canadian Albums Chart
Billboard Charts
Archive (May 2001-Nov 2004)
Archive (Dec 2004-July 2012)
Canadian record charts
მირზაჯაფარლი

მირზაჯაფარლი — სოფელი აზერბაიჯანში, ბარდის რაიონში. მოსახლეობის რაოდენობა — 546 კაცი.
რესურსები ინტერნეტში
ბარდის რაიონის სოფლები
დონეცკის აკადემიური საოლქო დრამატული თეატრი

დონეცკის აკადემიური საოლქო დრამატული თეატრი იყო თეატრი მარიუპოლში სამხრეთ უკრაინაში. თანამედროვე თეატრი აშენდა 1960 წელს მარიამ მაგდალინელის ყოფილი ეკლესიის მახლობლად. თეატრი დიდწილად განადგურდა რუსეთის ავიაციის მიერ, რუსეთის უკრანაში შეჭრისას, 2022 წლის 16 მარტს.
თეატრი ცნობილი იყო, როგორც დონეცკის საოლქო დრამატული თეატრი, სანამ მას აკადემიური სტატუსი მიენიჭებოდა 2007 წლის ნოემბერში.
ისტორია
1847 წელს პირველი თეატრალური დასი ჩავიდა მარიუპოლში, მეწარმე ვ. ვინოგრადოვას ხელმძღვანელობით. იმის გამო, რომ ქალაქში თეატრი არ იყო, დასი სპექტაკლებს ატარებდა ნაქირავებ ბეღელში, ეკატერინინსკაიას ქუჩაზე (დღეს - ლენინის გამზირი).
1850 - 1860 წლებში, ბეღელში პოპოვის ეზოში, (ადგილობრივი მკვიდრი) არის პირველი თეატრი „მელპომენის მუზას ტაძარი“. შენობა საკმაოდ მარტივია, მაგრამ აქ რამდენიმე სეზონის განმავლობაში ბევრი დასი გამოდიოდა. მათ შორის იყო იმდროინდელი პროვინციული მსახიობები, ალექსანდროვის, ნევეროვის, მედვედევას, სტოპელის, ნოვიცკის, მინსკის, პროკოფიევის, პილონისა და სხვების ჩათვლით.
1878 წელს პირველი პროფესიონალური თეატრალური დასი გამოჩნდა ქალაქ მარიუპოლში. მარიუპოლის თეატრის დაწყებას აფინანსებს მდიდარი ვაჭრის ვაჟი ვასილი შაპოვალოვი, რომელმაც თეატრისთვის ოთახი იქირავა. აქ იწყება მსახიობების ი. ზაგორსკის, ლ. ზაგორსკის, ლ. ლინიცკაიას და სხვათა კარიერა.
1887 წლის 8 ნოემბერს გაიხსნა ახლად აშენებული თეატრი, სახელად „საკონცერტო დარბაზი“ (შემდგომში ზამთრის თეატრი). მას აქვს დიდი სცენა, კომფორტული ლოჟა, ადგილი ორკესტრისთვის და აუდიტორია 800 კაცისთვის.
1880 - 1890 წლებში შედგა უკრაინული სცენის გამოჩენილი ოსტატების სპექტაკლები (მ.კროპივნიცკი, ი.კარპენკო-კარი, პ.საქსაგანსკი, მ.სტარიცკი და სხვები).
1920 წელს ქალაქში მოქმედებდა დრამატული კოლექტივი „ახალი თეატრი“, ა. ბორისოგლებსკის ხელმძღვანელობით.
1934 წელს შეიქმნა მარიუპოლში დაფუძნებული სრულიად დონეცკის მუსიკალურ-დრამატული თეატრი (ხელმძღვანელი – ა. სმირნოვი, მთავარი რეჟისორი – ა. ისკანდერი).
1959 წელს მარიუპოლის თეატრს მიენიჭა დონეცკის სახელმწიფო თეატრის სტატუსი.
1960 წლის 2 ნოემბერი, ხელახლა აშენებული თეატრი ოფიციალურად გაიხსნა და გაიმართა პირველი წარმოდგენა.
1978 წელს თეატრმა აღნიშნა 100 წლის იუბილე. კოლექტივი დაჯილდოებულია ღირსების ორდენით თეატრალურ ხელოვნებაში მნიშვნელოვანი დამსახურებისთვის.
1985 წელს გაიხსნა თეატრის მცირე სცენა.
2007 წლის 12 ნოემბერს კულტურისა და ტურიზმის სამინისტროს ბრძანებით თეატრს მიენიჭა აკადემიური თეატრის სტატუსი.
2022 წლის 16 მარტი, თეატრი დიდწილად განადგურდა ავიადარტყმების შედეგად. 2022 წლის უკრაინაში რუსეთის შეჭრის მარიუპოლის ალყისას. ასობით მშვიდობიანი მოქალაქე, სავარაუდოდ, იმ დროს შენობას აფარებდა თავს. საჰაერო თავდასხმამდე გადაღებულ სატელიტურ სურათებზე ნაჩვენებია სიტყვა „Дети“ (რუსულად „ბავშვები“), რომელიც დაწერილია მიწაზე, შენობის წინა და უკანა მხარეს, როგორც ჩანს, ეს იყო რუსული სამხედრო თვითმფრინავების გაფრთხილების მცდელობა. 17 მარტს, იტალიის კულტურის მინისტრმა, დარიო ფრანსკინიმ თავის Twitter-ის გვერდზე აცნობა, რომ იტალიის მინისტრთა კაბინეტმა დაამტკიცა მისი წინადადება უკრაინას შესთავაზოს რესურსები და საშუალებები თეატრის აღსადგენად, რაც შეიძლება მალე.
რესურსები ინტერნეტში
მარიუპოლი რადა - დონეცკის აკადემიური საოლქო დრამატული თეატრი
სქოლიო
უკრაინის თეატრები
რუსეთის შეჭრა უკრაინაში (2022)
პატრიკ როტფუსი

პატრიკ როტფუსი
პატრიკ ჯეიმზ როტფუსი (დ. 6 ივნისი, 1973) — ამერიკელი მწერალი ფენტეზის ჟანრში. ცნობილია წიგნების სერიით „მეფის მკვლელის ქრონიკა“, რომელმაც ავტორს რამდენიმე ჯილდო მოუტანა, მათ შორის 2007 წლის ქუილის ჯილდო საუკეთესო დებიუტისთვის (ქარის სახელი). „მეფის მკვლელის ქრონიკის“ მეორე წიგნი „ბრძენკაცის შიში“ ნიუ-იორკ ტაიმზის ბესტსელერთა სიის სათავეში იმყოფებოდა.
პატრიკ როფტუსი მედისონში, ვისკონსინის შტატში დაიბადა და საბაკალავრო დიპლიმი ვისკონსინის უნივერსიტეტში, 1999 წელს მიიღო. მაგისტრის დიპლომი ვაშინგტონის უნივერსიტეტში მიენიჭა. 2002 წელს „მომავლის მწერლების“ შეჯიბრში გაიმარჯვა. აღსანიშნავია რომ ნაშრომი, რომლითაც მან გამარჯვება მოიპოვა ჯერ კიდევ გამოუცემელი „ბრძენკაცის შიშის“ ნაწყვეტი იყო. 2006 წელს პატრიკ როტფუსმა თავისი რომანი „ქარის სახელი“ DAW Books გამომცემლობას მიყიდა, რომელმაც რომანი 2007 წელს გამოსცა. როტფუს ორი ვაჟი ჰყავს და თავის შეყვარებულთან, სარასთან ერთაც ცხოვრობს.
რესურსები ინტერნეტში
სქოლიო
ამერიკელი მწერლები
მოივა

მოივა — ზღვის თევზი ცქიმურასებრთა ოჯახისა. სხეულის მაქსიმალური სიგრძე 20–25 სმ, ხოლო მაქსიმალური წონა 52 გ აღწევს. ორი ქვესახეობა: ატლანტური მოივა გავრცელებულია ატლანტის ოკეანის ჩრდილოეთ ნაწილში, თეთრ, ბარენცისა და კარის ზღვებში; წყნაროკეანური მოივა ანუ უეკი — კანადის ნაპირებთან, იაპონიის, ოხოტის, ბერინგის, ჩუკოტკისა და ლაპტევების ზღვებში. პელაგიური თევზია; იკვებება პლანქტონური კიბოსნაირებით. ცხოვრობს ღია ზღვაში. მეტად წვრილი ქერცლი და კბილები აქვს. სქესობრივ სიმწიფეს აღწევს 2–3 წლისა. სიცოცხლის მაქსიმალური ხანგრძლივობა 10 წელი. რეწვის ობიექტია.
სქოლიო
ცქიმურასებრნი
Dž

Dž, dž — გავრცობილი ლათინური ანბანის ერთ-ერთი ასოთშეთანხმება ზოგიერთ სამხრეთსლავურ ენაში. სერბულ-ხორვატული ენის (ხორვატული, ბოსნიური) ანბანებისთვის. წარმოითქმის როგორც ქართული ჯ. სერბულ ე.წ. ჩირილიცაში შეესაბამება Џ, џ. მაგ.; ლათინიცაზე Džordžija, კირილიცაზე Џорџija, џез.
ლიტერატურა
Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000.
ლათინური ასოები
კუბის რევოლუციის ეპიზოდები (წიგნი)

კუბის რევოლუციის ეპიზოდები (წიგნი)
კუბის რევოლუციის ეპიზოდები — მარქსისტი რევოლუციონერის − ერნესტო ჩე გევარას ავტობიოგრაფიული წიგნი მის გამოცდილებაზე კუბის რევოლუციაში (1956-1958), დიქტატორ ფულხენსიო ბატისტას დასამხობად.
პირველად გამოქვეყნდა 1963 წელს, სტატიათა სერიების სახით კუბის რევოლუციური შეიარაღებული ძალების ყოველკვირეულ გამოცემაში.
2008 წელს გამოსული მხატვრული ფილმი ჩე, ბენისიო დელ ტოროს მონაწილეობით, ნაწილობრივ ამ წიგნს ეყრდნობა.
რესურსები ინტერნეტში
Full Text by the Che Guevara Studies Center and Ocean Press
Reminiscences of the Cuban Revolutionary War by Monthly Review
Che Guevara Describes "Baptism Of Fire" book excerpts by The Militant
ჩე გევარას წიგნები
დალილარი (აღსუ)

დალილარი (აღსუ)
დალილარი — სოფელი აზერბაიჯანში, აღსუს რაიონში. მოსახლეობის რაოდენობა — 86 კაცი.
რესურსები ინტერნეტში
აღსუს რაიონის სოფლები
საკარი

საკარი — კუნძული წყნარ ოკეანეში. მდებარეობს პაპუა-ახალ გვინეაში. ადმინისტრაციულად შედის მომასეს რეგიონის მორობეს პროვინციაში. კუნძულის ფართობი შეადგენს 30 კმ²-ს.
გეოგრაფია
ელიპტიკური ფორმის კუნძული (9 კმ 7 კმ-ზე). კუნძული ამოწეულია ზღვის ფსკერიდან 2500 მეტრით და 200 მეტრ სიღრმეზე მიერთებულია წყალქვეშა კედლით კუნძულ უმბოისთან. კუნძულის საფუძველი აგებულია ავგიტური ბაზალტებით, ხოლო მისი ზედა ნაწილი — ლაბრადორიტული ბაზალტებით. კრატერი, დიამეტრით 1,5 კმ, შევსებულია ტბით, კუნძულის სამხრეთ ნაპირზე არსებობს ცხელი წყაროები. ვულკანური კუნძული ჩამოყალიბდა იმავე დასახელების ვულკანისაგან, ბისმარკის ზღვაში. ჩამოყალიბების სავარაუდო დროა — ჰოლოცენის ეპოქა.
რესურსები ინტერნეტში
ვულკანი საკარი
გლობალური ვულკანიზმის პროგრამა: საკარი
წყნარი ოკეანის კუნძულები
პაპუა-ახალი გვინეის კუნძულები
უმალის მუნიციპალიტეტი

უმალის მუნიციპალიტეტი — მუნიციპალიტეტი ბოლივიაში, ლა-პასის დეპარტამენტის არომას პროვინციაში. 2010 წლის აღწერის მონაცემებით მოსახლეობა 13 430 ადამიანს შეადგენდა. ფართობი 849 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
ბოლივიის სტატისტიკის ეროვნული ინსტიტუტი
ლა-პასის დეპარტამენტის მუნიციპალიტეტები
ცამაქასარი

ცამაქასარი — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 610 მეტრზე. 2009 წლის მონაცემებით, მოსახლეობა 452 ადამიანს შეადგენდა, სიმჭიდროვე 27 ადამიანი კმ²-ზე. ფართობი 16.6 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არაგაწოტნის პროვინციის სოფლები
ლიმესი

ლიმესი („გზა“, მოგვიანებით „საზღვარი“) — ფორტიფიცირებული კედელი საყარაულო კოშკებით, აღმართული ყოფილი რომის იმპერიის საზღვარზე. ლიმესი რომის იმპერიისთვის იყო როგორც დამცავი საშუალება, ასევე წარმოადგენდა საბაჟო საკონტროლო პუნქტსაც. იგი აგებული იყო რომის იმპერიის სხვადასხვა სასაზღვრო რაიონში, მათ შორის ყველაზე ცნობილია და იუნესკოს მსოფლიო მემკვიდრეობის ძეგლების სიაშია შეტანილი 550 კმ სიგრძის ზემო გერმანია-რეტიის ლიმესი და ადრიანეს კედელი დიდ ბრიტანეთში.
ლიმესების სია
ქვემო გერმანიის ლიმესი
ზემო გერმანია-რეტიის ლიმესი
ვეტერაუს ლიმესი (ზემო გერმანია-რეტიის ლიმესის ნაწილი)
ნეკარ-ოდენვალდის ლიმესი
ალბის ლიმესი
ლაუტერტალის ლიმესი
დუნაი-ილერ-რეინის ლიმესი
დუნაის ლიმესი
ადრიანეს კედელი
ანტონინეს კედელი
ტრაიანეს კედელი
არაბეთის ლიმესი
ტრიპოლიტანიის ლიმესი
მავრიტანიის ლიმესი
რესურსები ინტერნეტში
Official website of the Verein Deutsche Limes-Straße
German site with nice maps
Livius.org: Limes
Livius.org: Limes Tripolitanus
Antikefan: Roman Limes
Derlimes.at Official website of the Limes group in Austria) (in German, Serbian, Bosnian, Croatian, Montenegrin)
Limes, Italian Review of Geopolitics
შენობა-ნაგებობები
ანდრუსივკა (კრივი-რიჰის რაიონი)

ანდრუსივკა (კრივი-რიჰის რაიონი)
ანდრუსივკა — სოფელი უკრაინაში. მდებარეობს დნიპროპეტროვსკის ოლქის კრივი-რიჰის რაიონში. 2013 წელს სოფლის მოსახლეობა 39 კაცს შეადგენდა.
რესურსები ინტერნეტში
სოფლის ამინდი
კრივი-რიჰის რაიონის სოფლები
Naked (Blue Pearl-ის ალბომი)

Naked (Blue Pearl-ის ალბომი)
Naked — ინგლისური ელექტრონული ჯგუფ Blue Pearl-ის სადებიუტო ალბომი, გამოცემული 1990 წელს. მასში, სხვა სიმღერებთან ერთად, შეტანილია ჯგუფის ჰიტები „Naked in the Rain“ (ბრიტანეთი - #4), „Little Brother“ (ბრიტანეთი - #31) და კეიტ ბუშის „Running Up That Hill“-ის ვერსია.
დევიდ გილმორი უკრავს ალბომის სამ სიმღერაში („Naked In The Rain“-ში, „Running Up That Hill“ ქავერ-ვერსიაში და „Alive“-ში). „Alive“-ში აგრეთვე კლავიშებიან საკრავებზე უკრავს რიჩარდ რაიტი. სიმღერებში „Down To You“ და „Alive“ ბას-გიტარაზე გაი პრეტი უკრავს. გერი უოლისი (პერკუსიონისტი პინკ ფლოიდის ორ საკონცერტო ტურნეში) უკრავს სიმღერებში „I Never Knew“, „Running Up That Hill“, „Alive“, „Rollover“ და „Over You“. ტიმ რენუიკი (პინკ ფლოიდის დამატებითი გიტარისტი უკანასკნელ ტურნეებში) უკრავს „Chemical Thing“-ში.
„Alive“-ს ახლდა ოფიციალური მუსიკალური ვიდეოც, რომელშიც გილმორიც ჩნდება.
სიმღერების სია
Naked in the Rain - 4:11
Down to You - 4:13
Chemical Thing - 5:12
I Never Knew - 4:35
Running Up That Hill - 4:53
Little Brother - 5:21
Alive - 6:27
Rollover - 5:16
Without Love - 4:51
Over You - 4:01
Chemical Thing (ემბინტური მიქსი) - 5:10
Rollover (აკაპელა) - 4:30
ჩარტები
სქოლიო
1990 წლის სადებიუტო ალბომები
ალბომები მარტინ გლოვერის პროდიუსერობით
ქვაბების მთა

ქვაბების მთა — დაბალი ანტიკლინური სერი აღმოსავლეთ საქართველოში, ივრის ზეგნის სამხრეთ-აღმოსავლეთ ნაწილში. სიმაღლე 581 მ. აგებულია ნეოგენური ქანებით. შესწავლილია აქაური უხვი ნამარხი შუააქჩაგილური ფაუნა, რომელიც აფრიკის ფაუნას ენათესავება. სერის ფლატეებზე გამოქვაბულებია. შუა საუკუნეებში მას თავდაცვისთვის იყენებდნენ.
ლიტერატურა
კახეთის მხარის ქედები
დასავლეთ პენჯაბური ვიკიპედია

დასავლეთ პენჯაბური ვიკიპედია — ვიკიპედიის განყოფილება პენჯაბურ ენაზე. თავისუფალი ენციკლოპედია. ფლობს ფონდი ვიკიმედია. 2013 წლის იანვრის მდგომარეობით დასავლეთ პენჯაბურ ვიკიპედიაში არსებობს დაახლოებით 25 ათასი სტატია. ჰყავს 2 ადმინისტრატორი.
რესურსები ინტერნეტში
დასავლეთ პენჯაბური ვიკიპედია
ვიკიპედიები ენების მიხედვით
en:Main Page
Camponotus sanguinea

Camponotus sanguinea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
წვერიანი კოლი

წვერიანი კოლი — ძაღლის ჯიში, რომელიც გამოყვანილია დიდ ბრიტანეთში XVI საუკუნეში.
გადმოცემის თანახმად, წვერიანი კოლი პოლონური ნაგაზიდან მოდის. დიდი ბრიტანეთის „დაპყრობის“ შემდეგ ეს ჯიში წარმატებით გავრცელდა აშშ-სა და კანადაში. წვერიანი კოლი XX საუკუნის დასაწყისისთვის თითქმის განადგურდა და მხოლოდ 1944 წელს აღადგინეს, როდესაც ქალბატონმა უილსონმა, რომელსაც უკვე ჰყავდა ძაღლი სახელად ჯენი, შეიძინა მეორე - სახელად ბეილი. სწორედ ამ ორი ძაღლის შთამომავალია დღეს არსებული ყველა წვერიანი კოლი.
ამ საზრიან, სიცოცხლის მოყვარულ ცხოველებს მუდმივი გონებრივი და ფსიქიკური დატვირთვა სჭირდებათ. ის იდეალურია ენერგიული ადამიანისათვის, რომელსაც ბევრი თავისუფალი დრო აქვს. წვერიანი კოლი ადვილად ეგუება ქალაქის პირობებს და სიცივეს, ძნელად იწვრთნება. აქვს საშუალო ზომის ყურები, რომლებიც დაფარული გრძელი ბალნით, ასევე გრძელი ბალნითაა დაფარული წინა ფეხები, აქვს გრძელი კუდი. ბალანს განსაკუთრებული მოვლა სჭირდება. ბალნის შეფერილობა შეიძლება იყოს ნაცრისფერი, ხორბლისფერი, ცისფერი, ყავისფერი, შავი.
რესურსები ინტერნეტში
წვერიანი კოლი (ინგლისური)
მეცხვარე და მოდარაჯე ძაღლები
ბრიტანული წარმოშობის ძაღლის ჯიშები
ერაყის ადმინისტრაციული დაყოფა

ერაყის ადმინისტრაციული დაყოფა — ერაყი ადმინისტრაციულად იყოფა 18 მუჰაფაზად. თანამედროვე დაყოფა მიიღეს 1979 წელს. მუჰაფაზები იყოფიან ოლქებად (qadha), ხოლო ოლქები ქვეოლქებად.
გარდა ამოს ერაყის შემადგენლობაშიგამოიყოფა ატონომიური ერთეული ერაყის ქურთისტანი, რომლის საზღვრებიც არ ემთხვევა მუჰაფაზების საზღვარს.
სქოლიო
ერაყის ადმინისტრაციული დაყოფა
შინდი

შინდი — მცენარეთა გვარი შინდისებრთა ოჯახისა. ბუჩქები ან პატარა ხეებია. 50-მდე სახეობა გავრცელებულია ევროპაში, აზიაში, ამერიკასა და აფრიკაში. ყირიმსა და კავკასიაში იზრდება მხოლოდ 1 სახეობა — ჩვეულებრივი შინდი (ლათ. Cornus mas), რომელიც საქართველოსთვის ხშირი სახეობაა.
გვხვდება ზღვის დონიდან 1300 მეტრამდე, მთის ქვედა და შუა სარტყლის ფოთლოვან ტყეებში, უმეტესად ქვეტყის სახით. შინდის მწიფე ნაყოფი მეტწილად მუქი წითელია, მაგრამ არის ყვითელნაყოფა ფორმებიც (ოქროშინდა). სასიამოვნო მომჟავო-მოტკბო გემო ქვს; ხმარობენ სურავანდის საწინააღმდეგოდ, ნაყოფსა და ფოთოლს ჩაის სუროგატადაც. შინდის მაგარ და მძიმე მერქანს სხვადასხვა ნაკეთობისათვის იყენებენ.
ქერქი შეიცავს მთრიმლავ ნივთიერებებს. დეკორატიული მცენარეა, აშენებენ ცოცხალ ღობედ.
ოქროშინდას უკავშირდება ლეგენდა თინათინ გურიელის ასულის ხილვისა და შედეგად ახალი შუამთის მონასტრის დაარსებაზე. როდესაც თინათინ გურიელი კახეთის მეფე ლევანის გაჰყვა ცოლად და გურიიდან კახეთში მიდიოდა, გზად ერთ-ერთი შესვენებისას ესიზმრა, რომ იქ ააშენებდა მონასტერს, სადაც ყვითელი შინდის ტყეს ნახავდა... სწორედ ასეთი ადგილი ნახა შუამთაში და დააარსა მონასტერიც XVI ს-ის 50-იან წლებში.
ლიტერატურა
შინდისებრნი
ხილი
შხამურის ციხე

შხამურის ციხე — არქიტექტურული ძეგლი, საფორტიფიკაციო ნაგებობა ახალგორის მუნიციპალიტეტის სოფელ ცხავატში. აგებულია გარდამავალ ხანაში.
სოფლიდან ჩრდილო-დასავლეთით 6 კმ-ზე, მდ. ცხავატურას ხეობაში მდებარე ზურგიანი კოშკი დიდი ზომის ადგილობრივი წარმოშობის ქვითაა ნაგები. წყობა თარაზულია. კედლების სისქე ზოგან 1,80 მ, ზოგან 1,50 მ.
კოშკი შემორჩენილია ხუთი სართულის დონეზე. შესასვლელი მეორე სართულის ჩრდილოეთ კედელშია. ჩანს ხის ძელების ბუდეები. ჩრდილო-აღმოსავლეთ კუთხეში შემორჩენილია ხვრელი, რომელიც შესაძლოა გვირაბში ჩასასვლელი იყო.
ტერიტორია შემოზღუდული იყო გალავნით, რომლის ფრაგმენტები მდინარისაკენ მიემართება.
კოშკის სამხრეთი კედელი გრძივ ღერძზე მთლიანად გაპობილია. სართულშუა გადახურვა ჩამოქცეულია.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 241-242
ახალგორის მუნიციპალიტეტის კოშკები
პერუჯის პროვინცია

პერუჯის პროვინცია -— პროვინცია მდებარეობს იტალიის რეგიონ უმბრიაში. პერუჯის პროვინციის ტერიტორია მოიცავდა მთლიანად უმბრიას რეგიონს 1927 წელს პროვინციის სამხრეთ ნაწილში შეიქმნა ტერნის პროვინცია.
ადმინისტრაციული ცენტრი ქალაქი — პერუჯა;
მოსახლეობის რაოდენობა — 606 413 ადამიანი (2001);
ფართობი — 6334 კმ ²
პერუჯის პროვინციის ტერიტორიაზე არსებობს 59 კომუნა.
მთავარი ქალაქები
გალერეა
სქოლიო
რესურსები ინტერნეტში
პერუჯის პროვინციის ვებ გვერდი
იტალიის პროვინციები
ლა-კოდონიერა

ლა-კოდონიერა — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ბახო-არაგონის კომარკის შემადგენლობაში. ფართობი — 20,967467 კმ². მოსახლეობა — 319 კაცი (2020 წ.).
იხილეთ აგრეთვე
ტერუელის მუნიციპალიტეტები
რესურსები ინტერნეტში
ლა-კოდონიერის მუნიციპალიტეტის ოფიციალური საიტი
Gran Enciclopedia Aragonesa - ლა-კოდონიერა
სქოლიო
ტერუელის მუნიციპალიტეტები
ნაქერალის უღელტეხილი

ნაქერალის უღელტეხილი — უღელტეხილი საქართველოში, რაჭა-ლეჩხუმისა და ქვემო სვანეთის მხარესა და იმერეთის მხარეებში, ამბროლაურისა და ტყიბულის მუნიციპალიტეტების საზღვარზე, რაჭის ქედზე. სიმაღლე 1218 მ. ნაქერალის მიდამოები აგებულია ქვედაცარცული კირქვებითა და ქვიშაქვებით. შემოსილია ფოთლოვანი ტყით (წიფელი, რცხილა, წაბლი). ნაქერალაზე გადის ტყიბულ-ამბროლაურის გზატკეცილი. ტყიბულის ქვაბულს აკავშირებს შაორის ქვაბულთან.
ლიტერატურა
რაჭა-ლეჩხუმისა და ქვემო სვანეთის მხარის უღელტეხილები
იმერეთის მხარის უღელტეხილები
რობერტსონის ოლქი (ტეხასი)

რობერტსონის ოლქი (ტეხასი)
რობერტსონის ოლქი — ოლქი აშშ-ში, ტეხასის შტატში. ადმინისტრაციული ცენტრი — ქ. ფრანკლინი. შეიქმნა 1837 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
რესურსები ინტერნეტში
სქოლიო
ტეხასის ოლქები
აბანოსხევი

აბანოსხევი — მდინარე საქართველოში, მცხეთა-მთიანეთის მხარის დუშეთის მუნიციპალიტეტში, მდინარე არაგვის მარცხენა შენაკადი. აბანოსხევის სათავე ბოკორის-წვერის მთაზეა. მდინარის აუზში მოქცეულია შემდეგი სოფლები: ლაფანაანთკარი, აბანოსხევი, ნოკორნა, ახალი ოსები, ქერიაანთკარი, ზემო უბანი.
სქოლიო
მცხეთა-მთიანეთის მხარის მდინარეები
არაგვის შენაკადები
აილინი (უისკონსინი)

აილინი (უისკონსინი)
აილინი — ქალაქი აშშ-ში, უისკონსინის შტატში, შედის ბეიფილდის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 640 ადამიანს შეადგენდა. სიმჭიდროვე 7,0 კაცი/კმ².
ფართობი 91.4 კმ².
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
ბეიფილდის ოლქის ქალაქები
ყანობილი

ყანობილი — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს მესხეთის ქედის სამხრეთ კალთაზე, მდინარეების კურცხანისა (ოცხის მარჯვენა შენაკადი) და ოცხის (ქვაბლიანის მარცხენა შენაკადი) წყალგამყოფზე. სიმაღლე 1553 მ. ყანობილი აგებულია ეოცენური ვულკანოგენური ქანებით. შემოსილია წიწვოვანი ტყით. მთის ჩრდილო-აღმოსავლეთ კალთაზე არის აბასთუმნის ასტროფიზიკური ობსერვატორია.
ლიტერატურა
სამცხე-ჯავახეთის მხარის მთები
ტისტა

ტისტა — მდინარე ინდოეთსა და ბანგლადეშში, ბრაჰმაპუტრის შენაკადი. სათავეს იღებს ინდოეთის შტატ სიკიმში, გადაკვეთს მის თითქმის მთლიან ტერიტორიას. ზურმუხტისფერი მდინარე აყალიბებს საზღვარს სიკიმსა და დასავლეთ ბენგალს შორის, რის შემდეგაც ბანგლადეშის ტერიტორიაზე ბრაჰმაპუტრას ერწყმის. მისი სიგრძე 309 კმ-ია, აუზის ფართობი — 12 540 კმ².
მდინარე სათავეს იღებს სიკიმის შტატში, ჰიმალაის მთებში, ჩო-ლამუს ტბიდან, ზღვის დონიდან 5 330 მეტრზე.
რესურსები ინტერნეტში
Tista River at GEOnet Names Server
ინდოეთის მდინარეები
ბანგლადეშის მდინარეები
Orta Ləki

Orta Ləki (also, Läki and Orta-Lyaki) is a village and municipality in the Agdash Rayon of Azerbaijan. It has a population of 5,863. The municipality consists of the villages of Orta Ləki and Yuxarı Ləki.
References
Populated places in Agdash District
არენა კორინთიანსი

არენა კორინთიანსი — საფეხბურთო სტადიონი ბრაზილიაში, ქალაქ სან-პაულუს აღმოსავლეთ ნაწილში. სტადიონი აშენდა 2011-2014 წლებში და მისი მფლობელია სპორტული კლუბი „კორინთიანს პაულისტა“.
სტადიონი იტევს 48,234 მაყურებელს და ამ მაჩვენებლით მე-11 არენაა ბრაზილიაში. სპეციალურად 2014 წლის მსოფლიო ჩემპიონატისთვის, დამონტაჟთა დროებითი დასაჯდომი ადგილები და მუნდიალზე 61,606 მაყურებლის მიღება იქნება შესაძლებელი.
რესურსები ინტერნეტში
.
სტადიონის 3D მოდელი „იუთუბზე“.
სქოლიო
ბრაზილიის საფეხბურთო სტადიონები
სან-პაულუ
სელჩუკები

სელჩუკები, იგივე თურქ-სელჩუკები (Saljuqiyân, Saljuq, as-Salājiqa) — ოღუზთა თურქული ტომის ერთ-ერთი შტო, რომლებიც თავდაპირველად ცხოვრობდნენ მდინარე სირდარიის აუზში, შუა აზიაში. XI საუკუნის 30-იან წლებში. სახელი მიიღეს მათი ბელადი სელჩუკისაგან, რომელიც იქ გადმოცემების თანახმად 955 წელს დასახლდა, მისი შვილიშვილები იყვნენ თოღრულ ბეგი და ჩაღრი ბეგი. ღაზნევიდების სახელმწიფოსაგან ვასალური პირობებით მიიღეს მიწები ხორასანში (თანამედროვე ირანის ჩრდილო-აღმოსავლეთი). სელჩუკები აჯანყდნენ ღაზნევიდების წინააღმდეგ და 1040 წელს დაამარცხეს ისინი დენდანაკანთან გამართულ ბრძოლაში. 1038 წელს თოღრულ-ბეგმა მიიღო სულთნის ტიტული და საფუძველი ჩაუყარა სელჩუკთა სახელმწიფოს.
ლიტერატურა
სელჩუკები
Whisky a Go Go

Whisky a Go Go — ღამის კლუბი ვესტ-ჰოლივუდში, კალიფორნია, სანსეტ ბულვარზე. კლუბი გაიხსნა 1964 წლის 11 იანვარს და მას ამერიკაში პირველ ნამდვილ დისკოთეკას უწოდებენ. ამავე სახელწოდების (Whisky a Go Go) კლუბი პირველად პარიზში გაიხსნა 1947 წელს. არსებობს კიდევ ერთი, შედარებით ახალი Whisky a Go Go თელ-ავივის ძველ პორტში.
რესურსები ინტერნეტში
Whisky a Go Go-ის ისტორია
კალოფორნიის ღამის კლუბები
ლოს-ანჯელესის ღირსშესანიშნაობები
ლაილჭალა

ლაილჭალა — მდინარე მესტიის მუნიციპალიტეტში, ენგურის მარცხენა შენაკადი. სათავე აქვს სვანეთის ქედის ჩრდილოეთ კალთაზე, იწყება ლაჰილის მყინვარიდან, ზღვის დონიდან 2425 მ სიმაღლეზე. სიგრძე 11 კმ, აუზის ფართობი 59,5 კმ². საზრდოობს თოვლის, წვიმის, მყინვარული და მიწისქვეშა წყლით. წყალდიდობა იცის გაზაფხულზე, წყალმცირობა - შემოდგომა-ზამთარში. საშუალო წლიური ხარჯი 3,7 მ³/წმ.
ლიტერატურა
აფხაზავა ი., ქსე, ტ. 6, გვ. 110, თბ., 1983
სამეგრელო-ზემო სვანეთის მხარის მდინარეები
მესტიის მუნიციპალიტეტის მდინარეები
ენგურის შენაკადები